Projektas

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**Dėl plungės rajono savivaldybės tarybos 2005 m. rugsėjo 22 d. sprendimo nr. t1-9-186 „dėl vietinės rinkliavos už Šunų ir kačių registravimą ir laikymą plungės rajono savivaldybės teritorijoje taisyklių patvirtinimo“ IR JĮ KEITUSIO SPRENDIMO pripažinimo netekusiAIS galios**

2017 m. liepos 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Plungės rajono savivaldybės taryba n u s p r e n d ž i a:

Pripažinti netekusiais galios Plungės rajono savivaldybės tarybos 2005 m. rugsėjo 22 d. sprendimą Nr. T1-9-186 „Dėl Vietinės rinkliavos už šunų ir kačių registravimą ir laikymą Plungės rajono savivaldybės teritorijoje taisyklių patvirtinimo“ ir jį keitusį sprendimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

SUDERINTA:

Administracijos direktorius A. Krauleidis

Vietos ūkio ir turto skyriaus vedėja Ž. Bieliauskienė

Finansų ir biudžeto skyriaus vedėjo pavaduotoja M. Tamošauskienė

Juridinio ir personalo administravimo skyriaus vedėjas V. Tumas

Kalbos tvarkytojas A. Eidukaitis

Sprendimą rengė Vietos ūkio ir turto skyriaus specialistė Gintarė Vaišnoraitė

**PLUNGĖS RAJONO SAVIVALDYBĖS ADMINISTRACIJOS**

**VIETOS ŪKIO IR TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„Dėl plungės Rajono savivaldybės tarybos 2005 m. rugsėjo 22 d. sprendimo nr. t1-9-186 „dėl vietinės rinkliavos už Šunų ir kačių registravimą ir laikymą plungės rajono savivaldybės teritorijoje taisyklių patvirtinimo“ IR JĮ KEITUSIO SPRENDIMO pripažinimo netekusiAIS galios“**

2017 m. liepos 3 d.

Plungė

1. **Parengto teisės akto projekto tikslai.**

Pripažinti netekusiais galios Plungės rajono savivaldybės tarybos 2005 m. rugsėjo 22 d. sprendimą Nr. T1-9-186 „Dėl Vietinės rinkliavos už šunų ir kačių registravimą ir laikymą Plungės rajono savivaldybės teritorijoje taisyklių patvirtinimo“ bei 2014 m. spalio 30 d. sprendimą Nr. T1-283 „Dėl Plungės rajono savivaldybės tarybos 2005 m. rugsėjo 22 d. sprendimo Nr. T1-9-186 „Dėl Vietinės rinkliavos už šunų ir kačių registravimą ir laikymą Plungės rajono savivaldybės teritorijoje taisyklių patvirtinimo“ pakeitimo“.

1. **Teisės akto projekto esmė, rengimo priežastys ir motyvai.**

Nuo 2016 m. sausio 1 d. Lietuvos Respublikos Vyriausybės 2015 m. gruodžio 9 d. nutarimu Nr. 1268 „Dėl Gyvūnų augintinių registro įsteigimo, jo nuostatų patvirtinimo ir registro veiklos pradžios nustatymo“ gyvūnų registravimo procedūros perduotos Valstybinei maisto ir veterinarijos tarnybai bei valstybės įmonei Žemės ūkio informacijos ir kaimo verslo centrui, todėl reikalinga pripažinti netekusiu galios su gyvūnų registracija susijusį Savivaldybės tarybos sprendimą, panaikinant vietinę rinkliavą už gyvūnų registravimą.

Aplinkinės – Telšių rajono bei Klaipėdos miesto - savivaldybės taip pat yra atsisakiusios vietinės rinkliavos už gyvūnus augintinius, o Mažeikių, Kretingos rajonų ir Rietavo savivaldybėse tarybų sprendimai dėl Vietinės rinkliavos už šunų ir kačių registravimą ir laikymą daugiabučiuose namuose apskritai nebuvo priimti.

1. **Lėšų poreikis (jeigu teisės aktui įgyvendinti reikalingos lėšos).**

Sprendimui įgyvendinti lėšos nereikalingos.

1. **Laukiami rezultatai.**

Vietinės rinkliavos už gyvūnų registravimą ir laikymą Plungės rajono savivaldybės teritorijoje panaikinimas susijęs su gyventojų skatinimu registruoti gyvūnus (šunis, kates) LR gyvūnų augintinių registre, užtikrinant gyvūnų (dingusių, išmestų) atsekamumą, ir nedidinti gyventojams finansinės naštos išlaikant gyvūną (-us).

Rengėja

Vietos ūkio ir turto skyriaus specialistėGintarė Vaišnoraitė